এই নিয়ে দ্বিতীয়বার, জামিনের মেয়াদ বাড়ল কালীঘাটের ‘কাকু’ ওরফে সুজয়কৃষ্ণের

ওয়েবডেস্ক: নিয়োগ দুর্নীতি মামলায় (Recruitment corruption cases) বাড়ল কালীঘাটের ‘কাকু’ (Kalighat Kaku) ওরফে সুজয় কৃষ্ণের (Sujoy Krishna) অন্তর্বর্তী জামিনের (Interim bail) মেয়াদ। স্বাস্থ্য জনিত কারণে এই নির্দেশ দিলেন হাইকোর্টের (High Court) বিচারপতি শুভ্রা ঘোষ।

বিচারপতি সিবিআই কে প্রশ্ন করেন, আবেদনকারী কি সব শর্ত মানছেন? কোনও শর্ত ভেঙে কাজ করছে না তো? ১৬ জুন পরবর্তী শুনানিতে সিবিআইকে রিপোর্ট দেওয়ার নির্দেশ।

মেডিক্যাল গ্রাউন্ডে অন্তর্বর্তী জামিনের আবেদন বাড়ানো হোক, আবেদন জানিয়েছিলেন সুজয়কৃষ্ণ।

এর আগে নিয়োগ মামলায় ধৃত সুজয়কৃষ্ণের জামিনের মেয়াদ ২২ এপ্রিল পর্যন্ত বৃদ্ধি করেছিল হাইকোর্ট। এই নিয়ে দ্বিতীয়বারের জন্য জামিনের বাড়ানো হল চিকিৎসাজনিত কারণেই।

আরও পড়ুন: ভিতরে এসএসসির চেয়ারম্যান, বাইরে বিক্ষোভ

২০২৩ সালে নিয়োগ মামলায় ইডির হাতে গ্রেফতার হন কালীঘাটের কাকু ওরফে সুজয়কৃষ্ণ ভদ্র। পরে একই মামলায় সিবিআই তাকে গ্রেফতার করে। জামিনের পর থেকে বেহালার বাড়িতেই আছেন কালীঘাটের কাকু।

সুজয়ের শারীরিক অবস্থার কথা বিবেচনা করে গত ১৮ ফেব্রুয়ারি তাঁকে শর্তসাপেক্ষ্যে জামিন দেয় হাইকোর্ট। শর্তের মধ্যে ছিল চিকিৎসার প্রয়োজন ছাড়া অন্য কোনও কারণে তিনি বাড়ির বাইরে যেতে পারবেন না। কোনও রাজনৈতিক ব্যক্তি বা বাইরের কারও সঙ্গে দেখা করা যাবে না। সিবিআইয়ের নজরে থাকবেন তিনি। সুজয়কৃষ্ণের দু’টি মোবাইল নম্বর সিবিআইকে দিতে হবে। কোনও প্রয়োজনে বাইরে বের হতে হলে, সিবিআইয়ের কাছ থেকে অনুমতি নিতে হবে। সুজয়কৃষ্ণের গতিবিধির উপর নজরদারি চালাবে কেন্দ্রীয় বাহিনী।